প্রশ্ন স্বভাবতই উঠতে পারে এবং ওঠা অত্যন্ত স্বাভাবিক যে মিয়ানমার থেকে সহায় সম্বলহীন অবস্থায় সবকিছু হারিয়ে রিক্ত হস্তে বাংলাদেশে এসে কোনো জাদুবলে বিদেশের মাটিতে বসে এমন বিত্তশালী হয়ে ওঠা তাদের পক্ষে সম্ভব হলো? এ বিষয়টি সামগ্রিকভাবেই খতিয়ে দেখা সংশ্লিষ্ট কর্তৃপক্ষের অন্যতম গুরুত্বপূর্ণ করণীয় কারণ কোনোক্রমেই মাত্র কয়েক বছরের মধ্যে কোনো বিত্তহীনের পক্ষেই এত বিশাল বিশাল সম্পদের মালিক হয়ে ওঠা সম্ভব নয়। সৎপথে তো নয়ই।